et hy hy hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy ba en sv fr bar hy hy hy hy hy hy hy hy
Տեղեկատվություն ստանալու կարգը և եղանակները
Ո՞ր դեպքում է մերժվում 40000 դրամական աջակցությունից օգտվելու համար էլեկտրոնային ուղարկված դիմումները:
Եթե անձը չի հանդիսանում ԱՀ կառավարության 2022 թվականի հունիսի 29-ի N 736-Ն որոշմամբ հաստատված պատերազմական գործողությունների հետևանքով տեղահանված և (կամ) բնակտարածք կորցրած անձանց բնակարանային կարիքի ժամանակավոր բավարարման նպատակով դրամական աջակցություն տրամադրելու կարգի շահառու:
Եթե անձը չի հանդիսանում ԱՀ կառավարության 2021 թվականի դեկտեմբերի 21-ի N 1394-Ն որոշմամբ հաստատված 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով զոհված (մահացած) և անհայտ բացակայող ճանաչված անձանց ընտանիքների, առաջին խմբի անժամկետ զինվորական հաշմանդամ ճանաչված և (կամ) անօթևան մնացած անձանց բնակարանային ապահովման ծրագրի իրականացման կարգի շահառու:
Եթե դիմումը ներկայացնելու պահին առկա է շահառուի մահվան պետական գրանցում:
Եթե անձն ունի սեփականության իրավունքով բնակտարածք ԱՀ-ում կամ ՀՀ-ում:
Եթե անձը պետական աջակցությամբ ժամանակավորապես բնակվում է հյուրանոցային տնտեսության օբյեկտում, հանրակացարանում, պետության կողմից վարձակալվող հասարակական օբյեկտում կամ պետական սեփականություն հանդիսացող բնակտարածքում:
Եթե անձը բնակվում է պետական ծրագրերով գնված, կառուցված (վերակառուցված), վերանորոգված և (կամ) 2020 թվականի սեպտեմբերի 27-ից հետո անհատույց օգտագործման իրավունքով հատկացված բնակտարածքում:
Եթե անձը մինչև 2020 թվականի սեպտեմբերի 27-ը հաշվառված և բնակվում էր բնակտարածքում, որը պատերազմական գործողությունների հետևանքով ավերվել էր և 2020 թվականի սեպտեմբերի 27-ից հետո կառուցվել կամ վերակառուցվել է:
Եթե անձը գտնվում է ԱՀ-ից կամ ՀՀ-ից դուրս՝ բացառությամբ առողջական խնդիրներով կամ ծառայողական նպատակներով պայմանավորված դեպքերի:
Եթե անձի՝ ՀՀ կառավարության 2022 թվականի փետրվարի 17-ի N 169-Լ որոշմամբ հաստատված (Արցախի Հանրապետության առանձին շրջաններից տեղահանված ընտանիքների համար բնակարանային մատչելիության ապահովման պետական աջակցության ծրագիր) պետական աջակցությունից օգտվելուց անցել է 2 ամիս:
Եթե անձի՝ ԱՀ կառավարության 2022 թվականի մայիսի 10-ի N 505-Ն որոշմամբ (պատերազմական գործողությունների հետևանքով զոհված (մահացած) կամ անհայտ բացակայող ճանաչված անձանց տեղահանված ընտանիքների համար Հայաստանի Հանրապետությունում բնակարանային մատչելիության ապահովման նպատակով պետական աջակցության տրամադրման կարգ) հաստատված վկայագրի ստացումից անցել է 2 ամիս:
Եթե անձը ժամկետային զինծառայող է:
Եթե անձը օգտվում է զինծառայողների՝ բնակելի տարածությունների վարձակալության համար դրամական փոխհատուցումից:
Եթե առկա է շահառուի չմերժված դիմում:
Ովքե՞ր չեն կարող օգտվել ԱՀ կառավարության 2022 թվականի հունիսի 29-ի N 736-Ն որոշմամբ հաստատված 40 000 դրամական աջակցությունից:
Դրամական աջակցությունից չեն կարող օգտվել.
ԱՀ վերահսկողության տակ գտնվող բնակավայրերում կամ ՀՀ-ում սեփականության իրավունքով բնակտարածք ունեցող անձինք.
պետական աջակցությամբ ԱՀ-ում կամ ՀՀ-ում հյուրանոցային տնտեսության օբյեկտում, հանրակացարանում, պետության կողմից վարձակալվող հասարակական օբյեկտում կամ պետական սեփականություն հանդիսացող բնակտարածքում ժամանակավորապես ապաստանած անձինք.
պետական ծրագրերի շրջանակներում գնված, կառուցված (վերակառուցված) կամ վերանորոգված և անհատույց օգտագործման իրավունքով հատկացված բնակտարածքում բնակվող անձինք.
ՀՀ-ում հիփոթեքային վարկավորման միջոցով բնակարան ձեռք բերելու նպատակով վկայագրեր ստացած անձանց (ՀՀ կառավարության 2022 թվականի փետրվարի 17-ի N 169-Լ որոշման և ԱՀ կառավարության 2022 թվականի մայիսի 10-ի N 505-Ն որոշման շահառուներ) դրամական աջակցությունը տրամադրվում է երկու ամիս ժամկետով՝ հաշված վկայագրերը տրամադրելու օրվանից:
Ովքե՞ր կարող են օգտվել ԱՀ կառավարության 2022 թվականի հունիսի 29-ի N 736-Ն որոշմամբ հաստատված 40 000 դրամական աջակցությունից:
Դրամական աջակցությունից կարող են օգտվել Արցախի Հանրապետության կառավարության 2021 թվականի դեկտեմբերի 21-ի N 1394-Ն որոշմանը համապատասխան բնակարանային ապահովման նպատակով ԱՀ բնակարանային հարցերի կոմիտեում հաշվառվելու իրավունք ունեցող՝
44-օրյա պատերազմի հետևանքով ԱՀ բռնազավթված բնակավայրերից, այդ թվում՝ Մարտունու շրջանի Թաղավարդ գյուղական համայնքի բռնազավթված հատվածից, Քաշաթաղի շրջանի Բերձոր, Քարեգահ, Ներքին Սուս և Ասկերանի շրջանի Փառուխ համայնքներից տեղահանված անձինք․
տեղահանված կամ պատերազմական գործողությունների պատճառած ավերածությունների հետևանքով ԱՀ վերահսկողության տակ գտնվող բնակավայրում բնակտարածք կորցրած անձինք:
Ըստ ԱՀ կառավարության 2022 թվականի մայիսի 10-ի N 505-Ն որոշման՝ ո՞ր դեպքում շահառուն իրավունք չունի օգտվել պետական աջակցությունից:
Ըստ ԱՀ կառավարության 2022 թվականի մայիսի 10-ի «Պատերազմական գործողությունների հետևանքով զոհված (մահացած) կամ անհայտ բացակայող ճանաչված անձանց տեղահանված ընտանիքների համար Հայաստանի Հանրապետությունում բնակարանային մատչելիության ապահովման նպատակով պետական աջակցության տրամադրման կարգը հաստատելու մասին» N 505-Ն որոշման՝ շահառուն իրավունք չունի օգտվել պետական աջակցությունից, եթե՝
շահառուին կամ շահառու ընտանիքի որևէ անդամին սեփականության իրավունքով, այդ թվում՝ բաժնային սեփականության իրավունքով պատկանող բնակտարածքն օտարվել է 2020 թվականի սեպտեմբերի 27-ից հետո.
պետական աջակցության տրամադրման օրվա դրությամբ ձեռք բերվող բնակտարածքը 2020 թվականի սեպտեմբերի 27-ի դրությամբ հանդիսացել է շահառու ընտանիքի որևէ անդամի սեփականությունը, այդ թվում՝ պատկանել է բաժնային սեփականությամբ.
արդեն օգտվել է ԱՀ կառավարության 2021 թվականի հուլիսի 2-ի N 705-Ն որոշմամբ հաստատված ծրագրից:
Ըստ ԱՀ կառավարության 2022 թվականի մայիսի 10-ի N 505-Ն որոշման՝ ընտանիքի անդամների թվից կախված՝ ինչքա՞ն է կազմում պետական աջակցության չափը:
Ըստ ԱՀ կառավարության 2022 թվականի մայիսի 10-ի «Պատերազմական գործողությունների հետևանքով զոհված (մահացած) կամ անհայտ բացակայող ճանաչված անձանց տեղահանված ընտանիքների համար Հայաստանի Հանրապետությունում բնակարանային մատչելիության ապահովման նպատակով պետական աջակցության տրամադրման կարգը հաստատելու մասին» N 505-Ն որոշման՝ բնակտարածքի ձեռքբերման արժեքում պետական աջակցության առավելագույն չափը մեկ կամ երկու անձի դեպքում կազմում է 20 մլն դրամ, երեք անձի դեպքում՝ 21 մլն դրամ, իսկ չորս և ավելի անձանց դեպքում՝ 22 մլն դրամ:
Հասցե` ԱՀ, 375000, ք. Ստեփանակերտ,
Հեռախոս` (+374 47) 92 20 90
© 2022, Հեղինակային իրավունքները պաշտպանված են: